Uran (rapchi). Uran (asl ismi: İbrahim İbrahimov; 20-dekabr, 1983) ozarbayjonlik rapchidir. Hayoti. Uran 1983-yili Xaçmaz shahrida tugʻilgan. 2000-yil 9-martida ilk ashulasini yozgan. Jamiyatning jirkanch standartlari, haqsizlik, faqir hayot tarzi, ham 1994—1998-yillarda Xaçmaz gettosida kechirgani yillar uning ijodkorligiga katta taʼsir koʻrsatdi. Rap bilan ilk tanishuvi rus rapchilaridan boshlangan. Keyinchalik 2Pac va Eminemdan taʼsirlangan. Rapda ilk taxallusi „Mr Ib“ boʻlgan. 2001-yil mart oyidan M.T.Street guruhi tarkibida matn yozuvchisi kabi faoliyat koʻrsatishni boshladi. Guruh 3 kishidan iborat edi: Snake, Emil va Mr.Ib (Uran). Oʻsha yil aprelida guruh "Mənim lomka həyatım" („Mening lomka hayotim“) treki bilan Vatan diskotekasida oʻtkazilgan underground festivalda 4-oʻrinni egalladi. Guruh aʼzolarining taklifiga qaramay „Mr. Ib Mc“ laqabi bilan orqa planda — matn yozuvchiligini davom ettirdi. Mr. IB avvaliga rap aytishni rejalashtirmay, faqat boshqa rapchilarga matn sotish fikrida edi. 2001-yil oxirida M.S.Street qrupu tarqaladi va Mr.Ib mustaqil faoliyatini davom ettiradi. Oʻsha yil 19-oktabrida Boku Slavyan Universiteti akt zalida, QVZ kechasida birinchi marta chiqish qiladi. Caspian Clan. 2004, 11-yanvar: Mr Ib solo faoliyati uchun Caspian Clan daʼvati bilan klanga 8-aʼzo boʻlib tanlanadi. 2004, 14-iyun: NickS guruhni tark etadi, natijada Uran guruhiga yakun qoʻyiladi. Guruh nomi yoʻqolmasligi uchun Mr Ib taxallusini „Uran“ga oʻzgartiradi. Bu orada Uran guruhining Sumgait shahrida litsensiyasiz, juda oz, jami 20 tirajda albomi chiqdi. Albom „Mənasız Şeylər“ („Maʼnosiz Narsalar“) deb nomlangandi. Albomda 9 trek bor edi. Ulardan 6 tasi Uran, 2 tasi Drugs, 1 trek esa duet Uran feat Drugs guruhlariga oid edi.